
                                              Nr.23/124/2010
P.L.x 234/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra cu propunerii legislative pentru modificarea şi completarea Ordonanţei Guvernului nr.43/1997 privind regimul drumurilor, transmisă cu adresa P.l.x. 234 din 3 mai 2010.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

   Nr.23/124/2010
P.L.x 234/2010

R A P O R T

asupra propunerii legislative pentru modificarea şi completarea Legii de aprobare a Ordonanţei Guvernului nr.43/1997 privind regimul drumurilor, republicată, cu modificările şi completările ulterioare



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată în fond cu propunerea legislativă pentru modificarea şi completarea Ordonanţei Guvernului nr.43/1997 privind regimul drumurilor, transmisă cu adresa nr. P.l.x. 234 din 3 mai 2010 şi înregistrată la comisie cu nr.23/124/2010 din 5 mai 2010.
În conformitate cu prevederile Constituţiei României, republicată, Camera decizională pentru această propunere legislativă este Camera Deputaţilor.

Propunerea legislativă a fost respinsă de Senat în şedinţa din 26 aprilie 2010.
Propunerea legislativă a fost avizată favorabil de Consiliul Legislativ, cu avizul nr.1424 din 27 noiembrie 2009, cu observaţii şi propuneri.
Guvernul, prin punctul său de vedere nr.197 din 25 ianuarie 2010, nu susţine această propunere legislativă.
Propunerea legislativă a fost avizată favorabil de Comisia juridică, de disciplină şi imunităţi şi de Comisia pentru administraţie publică, amenajarea teritoriului şi echilibru ecologic cu avizele nr.31/383 din 26 mai 2010, respectiv nr.26/1365 din 27 mai 2010.

Membrii Comisiei pentru industrii şi servicii au examinat proiectul de lege în şedinţa din 29 noiembrie 2011.



La lucrările comisiei au fost prezenţi 21 de deputaţi din totalul de 30 de membri ai comisiei.

 La dezbateri a participat, în calitate de invitat, din partea Ministerului Transporturilor şi Infrastructurii, domnul Pistru Eusebiu - secretar de stat şi doamna Carmen Pop – şef serviciu. 

Propunerea legislativă are ca obiect de reglementare completarea art.47 din Ordonanţa Guvernului nr.43/1997 privind regimul juridic al drumurilor, intervenţiile legislative vizând acordarea administratorului drumului a posibilităţii construirii de panouri de publicitate turistică, pe care să le concesioneze sau închiriere, în condiţiile legii.

În urma dezbaterilor, membrii comisiei au hotărât, în unanimitate, respingerea propunerii legislative pentru modificarea şi completarea Ordonanţei Guvernului nr.43/1997 privind regimul drumurilor .


În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,                                      SECRETAR,

                              Iulian Iancu                                        Mircea Marin

Consilier parlamentar,
Ioan Bivolaru

